Külama

Külama on Hiiu maakonnas Hiiumaa valla lõunaosas asuv küla. Kuni 2017. aasta Eesti omavalitsuste haldusreformini kuulus küla Emmaste valda.

Küla piirneb põhjas Sinima ja Vanamõisa, edelas Sepaste ning lõunas ja idas Kabuna külaga.

Nimi
Kohanime lähtekohaks on kas lisanimi või talunimi, mis põhineb sõnadel "küla" ja "maa". Kohanime on mainitud 1583. aastal kujul Kulleme ja 1598. aastal Kylama.  Asula kandis 1977. aastani nime Külamaa, praegust nime kannab küla alates 1977. aastast.

Loodus
Küla piirneb läänes Vanamõisa lahega ja hõlmab osa Vanamõisa lahe hoiualast. Küla läbivad Külama jõgi ja Jausa jõgi.

Elanike arv

 Elanike arv  Aasta42  195931  197041  197930  198912  200022  201113 201917 2021

Talud
Külama ajaloolised talud 1836 EELK Käina kihelkonna personaalraamat Rahvusarhiiv RA,EAA.3171.1.54; 1836-1843

 Talu number  Talu nimi  Suguvõsa 1  Andruse  Abelauk 2  Hindri  Dorfland 3  Külama Remmelg 4  Pendi  Pertel

Ajalugu
Külama kuulus ajalooliselt Emmaste mõisa alla. Agapäe vakuses on mainitud järgmisi talunikke: Kulleme Matz (1583), Kylama Lylle (1598), Kylama Thonis (1609), Küllama Pert (1666) ja Küllama Bertell (1726). 1798. aastal on märgitud Küllama küla.

Emmaste valla rahvas on jaganud valla lõunapoolseks Emaste otsaks, kus elasid traditsioonilise hiidlaste seltside jaotuse järgi emased, ning põhjapoolseks Agabe otsaks, kus elasid koldselõuamehed. Piir kahe otsa vahel kulges Külama küla kohalt, kitsamas mõttes on Agabe tähendanud Emmaste külasid Külamalt Nursteni.Hugo Puss. Hiidlaste seltsid. Etüüd Hiiumaa siseetnonüümika alalt. Keel ja Kirjandus 1973, nr 11, lk 679.

21. veebruaril 2012 leidsid külaelanikud külast Saaremaalt pärit koera.Urmas Lauri: "Saaremaa koer eksis Hiiumaale." Hiiu Nädal 8. märts 2012 lk.4

Taristu
Külamat läbib Emmaste–Luidja maantee ja külas asub Külama bussipeatus.

Kultuur
Külas asuvad kaitsealused Tooma tuulik ja Külaküla tuulik. Külas asub priikoguduse palvela.

Viited

Kategooria:Hiiumaa valla külad